**Tisztelt Ügyfelünk!**

Tájékoztatjuk, hogy a Depónia Nonprofit Kft. **2017. január 1-től az alábbi változtatásokat vezeti be** a hulladékszállítással kapcsolatban:

1. A korábban forgalmazott Depónia feliratú, **kék színű hulladékgyűjtő zsákok helyett** a jövőben **sárga színű matrica** (felirattal, logóval ellátott, sorszámozott) vásárlására lesz mód a többlethulladék elszállíttatására. A szolgáltatás igénybevételéhez szükséges, megfelelő teherbírású, max. 120 literes zsákok beszerzése ügyfeleink által történik.
2. Az idei évben díjmentesen **8 db zöldhulladék** elszállítására jogosító **matricát** juttatunk el jelen számla mellékleteként, mely 2017. évben használható fel a Közszolgáltató által meghirdetett gyűjtési napokon áprilistól novemberig. Azokat a már megszokott elszállításra vonatkozó szabályok szerint kérjük alkalmazni (110 literes zsákra vagy 50x70 cm-es kötegre kell felragasztani és a megfelelő gyűjtési napon kihelyezni). Az ettől eltérő módon kihelyezett zöldhulladék nem kerül elszállításra
3. A korábban rendszeresített, megvásárolható **zöldhulladék matrica** új megjelenéssel kerül forgalomba, a szolgáltatás a 2. pontban leírtak szerint történik.
4. Az állandó lakosok részére Depónia feliratú és a nyilvántartásunk szerint alkalmazott edény űrméretének és darabszámának megfelelő **edényazonosító matricát** küldünk a 2016. IV. negyedévi számlával együtt, melyet **a hulladékgyűjtő edény oldalára kérünk felragasztani** jól látható helyre. Az azonosító matrica igazolja a közszolgáltatás tárgyévi igénybevételének jogosultságát. Az az ingatlantulajdonos, aki nem rendelkezik matricával, a nyilvántartásunkban nem szerepel, ennek következtében nem fizet díjat, így a hulladékgyűjtő edényének tartalma 2017. március 1-től nem kerül elszállításra!

Amennyiben kérdése merül fel a fentiekkel kapcsolatban (költözés, edényrongálás, az edény űrméretével nem egyező matrica, stb.) kérjük, hogy a lent található elérhetőségeinken jelezze felénk.

Egyéb információk:

A korábban vásárolt kék színű, Depónia feliratú zsákok és megvásárolt zöldhulladék matricákkal ellátott megfelelő méretű zsákok és kötegek a továbbiakban is elszállításra kerülnek.

Ügyfélszolgálataink:

**Székesfehérvár**

8000 Székesfehérvár, Sörház tér 3.

Tel: 22/504-412, 22/507-419

E-mail: ugyfel@deponia.hu

Nyitva tartás: H: 8-12, K:8-12 és 13-16, Sze: 7-19, Cs-P: 8-12

**Mór**

8060 Mór, Zrínyi u. 36.

Tel: 22/562-400, Tel/Fax: 22/407-416

E-mail: mor@deponia.hu

Nyitva tartás: Hétfő és Péntek: 8-12 és 12.30-16, Kedd, Szerda, Csütörtök zárva

**Budakeszi**

2092 Budakeszi, Fő u. 179. (Polgármesteri Hivatal)

Tel: 22/504-412, mobil:06-30/746-1231

E-mail: ugyfel@deponia.hu

Nyitva tartás: Csütörtök: 9-13

**Solymár**

2083 Solymár, József Attila u. 1. (Polgármesteri Hivatal)

Nyitva tartás: minden hónap első csütörtök: 14-15

